钦定古今图书集成/明伦汇编/官常典/第092卷 > 高密郡公宗望
## 钦定古今图书集成/明伦汇编/官常典/第092卷 > 高密郡公宗望

按《宋史越王传》：越文惠王元杰无子，仁宗以汉恭宪
王元佐之孙允言子宗望为之后。宗望字子国，终右
武卫大将军、舒州防御使，赠安化军节度使、观察留
后、高密郡公。仁宗尝御延和殿试宗子书，以宗望为
第一。又常献所为文，赐国子监书，及以涂金纹罗御
书“好学乐善”四字赐之。即所居建御书阁，帝为题其
榜。子仲郃嗣。